Bodnegg

Bodnegg estas komunumo en Germanio. Ĝi troviĝas en la distrikto Ravensburg kaj en la distriktaro Tübingen de la federacia lando Baden-Virtembergo. Fine de decembro 2024 la komunumo havis 3235 loĝantojn sur areo de 24,57 kvadrataj kilometroj, kio rezultigas loĝdenson de 134 loĝantoj/km². Bodnegg estas membro de la komunum-administra ligo Gullen, kies administra sidejo estas en Grünkraut. La komunumo situas inter Supra Ŝvabio kaj Okcidenta Algovio kaj distancas po ĉirkaŭ 15 km de la distrikta ĉefurbo Ravensburg, de Wangen im Allgäu kaj de Tettnang. Ĝiaj partoj altas inter 519 kaj 700 metrojn super marnivelo. De monteto Kirchberg, 640 m alta, videblas la Konstanca Lago kaj iuj svisaj kaj aŭstraj montoj. Najbaraj komunumoj estas urbo Ravensburg kaj la komunumoj Amtzell, Grünkraut kaj Waldburg en distrikto Ravensburg kaj urbo Tettnang kaj komunumo Neukirch en distrikto Bodenseekreis. Komunuma partnereco La komunumo Bodnegg havas komunuman partnerecon kun la komunumo Vouvry de la Distrikto Monthey en la Kantono Valezo de Svislando. Eksteraj rilatoj Oficiala retejo (germane)